Делник – Коледна радост в ДВНХУИ – село Малко Шарково
Коледна радост в ДВНХУИ – село Малко Шарково Обитателите на ДВХУИ – село Малко Шарково изживяха празнични мигове, съпроводени от забавления и радостни изненади. Добрият великодушен старец не пропусна да дойде при тях, придружен от внучката си – бялата Снежанка. Дядо Коледа бе дългоочакван гост за тези жени, които по детски искрено му се радваха. Гостуваха им и техните весели приятелки – момичетата от Защитеното жилище – град Болярово, филиал на ДВХУИ. Те направиха минутите заедно още по-весели с песните, които изпълниха – поздрав за всички празнуващи. А Дядо Коледа побърза да зарадва и тях, и гостенките от Болярово, раздавайки щедро торбички с лакомства. С нескрити, бурни вълнения посрещнаха посрещнаха това получателките. Та нали и в малките радости прозира насладата от живота, вярата в добрите коледни чудеса!… И си спомних думите на пророчицата Ванга: „Че каква по-голяма радост има от тая – другиму радост да донесеш?! За да са добре людете, трябва да се научат да правят добро. Щото Бог види.” Да прощава злото и благославя доброто, което ни възвисява.”